NEUVOSTON ASETUS (EY) N:o 2348/96,

annettu 6 päivänä joulukuuta 1996,

tiettyjä maataloustuotteita koskevista erityistoimenpiteistä Azorien ja Madeiran sekä vastaavasti Kanariansaarten hyväksi annettujen asetusten (ETY) N:o 1600/92 ja N:o 1601/92 muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 43 artiklan,

ottaa huomioon komission ehdotuksen (1),

ottaa huomioon Euroopan parlamentin lausunnon (2),

sekä katsoo, että

neuvoston asetuksissa (ETY) N:o 1600/92 (3) ja 1601/92 (4) säädetään erityisen hankintajärjestelmän soveltamisesta Madeiran ja Kanariansaarten saaristoissa naudanlihan markkinointivuoden 1995/1996 loppuun asti lihotukseen ja paikalla tapahtuvan kulutukseen tarkoitettujen nautaeläinten ja tietyn tuoreen tai jäähdytetyn sianlihan ja tiettyjen naudanlihajalosteiden osalta,

tämän järjestelmän käyttöön ottamiseen on liittynyt hallinnollisia vaikeuksia, jotka ovat viivästyttäneet sen toteuttamista; edellä mainittujen asetusten mukaan on laadittava neljää ensimmäistä soveltamisvuotta koskeva arviointikertomus, siihen tarvittaessa liitettyine aiheellisine ehdotuksineen,

kunnes arvioinnista on tehty johtopäätökset ja erittäin syrjäisten alueiden ja muun yhteisön välisten perinteisten kauppasuhteiden äkillisen katkeamisen aiheuttamien vahingollisten vaikutusten välttämiseksi olisi tämän järjestelmän soveltamista jatkettava siirtymäkauden ajan 30 päivään kesäkuuta 1997, ja

samoin perustein on aiheellista jatkaa myös Madeiran osalta erityistä siemenperunoiden hankintajärjestelmää vuoden siirtymäkauden ajan,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 1600/92 seuraavasti:

1) Korvataan 5 artiklan 1 kohdassa ilmaisu "Naudanlihan markkinointivuosina 1992/1993-1995/1996" ilmaisulla "Naudanlihan markkinointivuosina 1992/1993-1996/1997".

2) Korvataan liitteen II sarakkeessa "Tavaran kuvaus" siemenperunoiden osalta ilmaisu "Markkinointivuosina 1992/1993-1995/1996" ilmaisulla "Markkinointivuosina 1992/1993-1996/1997".

2 artikla

Muutetaan asetus (ETY) N:o 1601/92 seuraavasti:

1) Korvataan 5 artiklan 1 kohdassa ilmaisu "Naudanlihan markkinointivuosina 1992/1993-1995/1996" ilmaisulla "Naudanlihan markkinointivuosina 1992/1993-1996/1997".

2) Korvataan liitteen sarakkeessa "Tavaran kuvaus" tuoreen tai jäähdytetyn sianlihan ja lihajalosteiden osalta ilmaisu "Markkinointivuosina 1992/1993-1995/1996" ilmaisulla "Markkinointivuosina 1992/1993-1996/1997".

3 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä heinäkuuta 1996.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 6 päivänä joulukuuta 1996.

Neuvoston puolesta

D. SPRING

Puheenjohtaja

(1) EYVL N:o C 290, 3.10.1996, s. 7

(2) EYVL N:o C 347, 18.11.1996

(3) EYVL N:o L 173, 27.6.1992, s. 1, asetus sellaisena kuin se on viimeksi muutettuna asetuksella (EY) N:o 2537/95 (EYVL N:o L 260, 31.10.1995, s. 10).

(4) EYVL N:o L 173, 27.6.1992, s. 13, asetus sellaisena kuin se on viimeksi muutettuna asetuksella (EY) N:o 2537/95 (EYVL N:o L 260, 31.10.1995, s. 10).